stanford-oval/wikipedia huggingface dataset:
Surayud Chulanont

| Surayud Chulanont> สุรยุทธ จุลานนท์ |
| --- | --- |

Thaimaan pääministeri
 1. lokakuuta 2006 – 29. tammikuuta 2008  
Monarkki:  Bhumibol Adulyadej
Edeltäjä:  Sonthi Boonyaratglin
Seuraaja:  Samak Sundaravej
Henkilötiedot
Syntynyt: 28. elokuuta 1943 (ikä 81) Prachinburi, Thaimaa
Puoliso:  Chitravadee Chulanont
Tiedot
 Nimikirjoitus
Kenraali Surayud Chulanont (thaiksi สุรยุทธ จุลานนท์, lausutaan [surajut tsulaanon], s. 28. elokuuta 1943 Phetchaburi, Thaimaa) on thaimaalainen upseeri, entinen armeijan ylikomentaja ja pääministeri 2006–2008, sekä Thaimaan kuningas Bhumibol Adulyadejn valtakunnanneuvoston jäsen.
Surayud nimitettiin armeijan komentajaksi 1998, vuonna 2002 hänestä tuli nimellisesti korkeampi, mutta vaikutusvallattomampi ylikomentaja. Hänen jäätyään eläkkeelle armeijasta 2003, kuningas nimitti hänet henkilökohtaisista neuvonantajistaan koostuvaan valtaneuvostoonsa.
Hänet nimitti pääministeriksi 1. lokakuuta 2006 Sonthi Boonyaratkalin, joka oli kaksi viikkoa aikaisemmin Thaimaassa vallan kaapanneen sotilasjuntan johtaja.
Surayudin aikana puolustusbudjettia lisättiin 35 %. Hänen alaisuudessaan laadittiin uusi perustuslaki, jonka hyväksymisen jälkeen valta siirtyi vaaleilla valituille poliitikoille.
Aiheesta muualla

Kuvia tai muita tiedostoja aiheesta Surayud Chulanont Wikimedia Commonsissa
Sure - Suomen Restonomiliitto ry

| Sure - Suomen |
| --- | --- |

Perustettu:  2000
Toimiala:  Ammattijärjestö
Kotipaikka:  Helsinki
Toiminta-alue:  Koko Suomi
Toiminnanjohtaja:  Joel Kettula
Puheenjohtaja:  Niklas Honkalehto
Aiheesta muualla
sure.fi
Infobox OKVirheellinen NIMI-arvo: 
Sure – Suomen Restonomiliitto ry (ent. Suomen restonomit) on lokakuussa 2000 perustettu akavalainen tutkintopohjainen restonomien edunvalvonta- ja palveluorganisaatio, johon voivat liittyä restonomitutkinnon, restonomi (ylempi AMK) -tutkinnon tai vastaavan ulkomaisen tutkinnon suorittaneet tai sitä opiskelevat. Restonomiliitto on restonomien yhteisö, ja sen tavoitteena on kehittää matkailu- ja ravintola-aloja korkeakoulutettujen osaamista hyödyntämällä.
Sureo - Restonomiopiskelijaliitto ry

Restonomiliitolla on opiskelijoihin keskittyvä itsenäinen yhdistys Sureo - Restonomiopiskelijaliitto ry, jonka tehtävänä on ajaa restonomiopiskelijoiden asiaa. Opiskelijat järjestäytyvät valtakunnallisesti Restonomiopiskelijaliittoon paikallisten restonomiyhdistysten kautta. Restonomiopiskelijaliitto tekee restonomiopiskelijoiden vaikuttamistyötä ja valvoo heidän etujaan ammatillisena opiskelijajärjestönä.
Maki Namekawa

Maki Namekawa
Maki Namekawa (jap.  滑川 真希) on japanilainen pianisti. Hän opiskeli Tokiossa Mikio Ikezawan ja Pariisin konservatoriossa Henriette Puig-Roget'n johdolla. Hän jatkoi opintojaan Pierre-Laurent Aimard'n, Werner Genuit'n, Kaya Hanin ja Stefan Litwinin johdolla. Hän itse opetti vuosina 1997–2002 Saarbrückenissä, Karlsruhessa ja Darmstadtissa. Hän voitti vuonna 1994 japanilaisen Leonid Kreuzer -palkinnon.
Namekawa on keskittynyt solistina Joseph Haydnin ja Philip Glassin teoksiin. Hän levytti ensimmäisenä Glassin pianolle säveltämät 20 etydiä. Lisäksi hän on soittanut pianistimiehensä Dennis Russell Daviesin kanssa muun muassa nelikätisiä versioita Igor Stravinskyn teoksista. Orkesterin kanssa esiintyessään Namekawa on tulkinnut sellaisten säveltäjien kuin Alfred Schnittken, Arnold Schönbergin, Franz Lisztin, Dmitri Šostakovitšin ja Elliott Carterin tuotantoa.
Aiheesta muualla

Viralliset sivut (englanniksi)
Taifuuni Nabi

| Taifuuni Nabi |
| --- | --- |
 Taifuuni Nabi 2. syyskuuta 2005
Laantui::  9.9.2005
Alin paine::  935 hPa
Kovin tuuli::  72 m/s
Kuolleita::  32
Tuhot::  535 USD
 Nabin reitti ja voimakkuus.  Reittikartan pallot on väritetty Saffirin–Simpsonin asteikon mukaan. 012345
Aiheesta muualla
  Taifuuni Nabi Commonsissa 
Taifuuni Nabi oli trooppinen hirmumyrsky, joka riehui läntisellä Tyynellämerellä syyskuussa 2005. Nabi on korean kielen "perhosta" tarkoittava sana.
Se muodostui trooppisesta matalapaineesta Saipanin itäpuoliselle alueelle 29. elokuuta 2005 kello 06.00 UTC. 30. elokuuta Nabi saavutti taifuunin voimakkuuden, ja ohitti se Saipanin ja Guamin 31. elokuuta.
Japanin rannikolla Nabi aiheutti ainakin 21 ihmisen kuoleman.  Maanvyöryt surmasivat useita ihmisiä Kyūshūn saarella, ja sadattuhannet jäivät ilman sähköjä. Japani evakuoi 10 000 ihmistä eteläisiltä saariltaan.
Nabin vaikutukset tunnettiin myös Etelä-Koreassa. Busanissa satoi 152 mm, ja myrkytuulet repivät puita juuriltaan. Vietnamilainen rahtialus ajoi karille Pohangin satamassa.
Svartbäckträsket

| Svartbäckträsket |
| --- | --- |
Valtiot:  Suomi 
Paikkakunta:  Espoo
Koordinaatit:  60°13′27″N, 24°34′42″E
Järvinumero:  81.057.1.026 
Mittaustietoja
Pinnankorkeus:  27,1 m 
Rantaviiva:  1,2 km 
Pinta-ala:  0,07 km² 
 fiSvartbäckträsket 
Svartbäckträsket on noin seitsemän hehtaarin laajuinen järvi läntisessä Espoossa. Virallisen kaupunginosajaon mukaan se sijaitsee Kolmperän kaupunginosassa. Sen naapurijärviä ovat Dämman ja Kvarnträsk etelässä, Nupurinjärvi pohjoisessa ja Halujärvi lounaassa. Ämmässuon jätteenkäsittelykeskus sijaitsee Svartbäckträsketin luoteispuolella. Turunväylä kulkee Svartbäckträsketin pohjoispuolitse.
Islanti kesäolympialaisissa 2020

Islanti osallistunee Tokion kesäolympialaisiin 2020. Islantilaisurheilijat ovat saavuttaneet yhden paikan yhdessä lajissa (tilanne 6. syyskuuta 2019).
Mitalistit

Ei mitalisteja
Joukkue > Uinti

Islantilaisista uimareista Anton Sveinn McKee on rikkonut olympialaisten A-rajan 200 metrin rintauinnissa.
| Urheilija | Matka | Alkuerät> Aika | Alkuerät> Sija | Välierät> Aika | Välierät> Sija | Loppukilpailu> Aika | Loppukilpailu> Sija | Sijoitus |
| --- | --- | --- | --- | --- | --- | --- | --- | --- |
| Anton Sveinn McKee | Miesten 200 m rintauinti |  |  |  |  |  |  |  |
Svartlösan kihlakunta

Svartlösan kihlakunnan sijainti Tukholman läänin kartalla.
Svartlösan kihlakunta (ruots. Svartlösa härad) oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 445,08 neliökilometriä ja asukasluku 42 091 henkeä. Kihlakuntaan kuuluneet kunnat olivat Nacka, Saltsjöbadenin kauppala, Huddinge, Botkyrka, Salem ja Grödinge.
Kihlakunnan tuolloista kunnista Nacka ja Saltsjöbadenin kauppala kuuluvat Nackan kuntaan, Huddinge muodostaa Huddingen kunnan, Salem Salemin kunnan sekä Botkyrka ja Grödinge yhdessä muodostavat Botkyrkan kunnan.
Making Movies

| Making Movies Dire Straits |
| --- | --- | --- |

Studioalbumin tiedot
 Äänitetty : kesäkuu-elokuu 1980
 Julkaistu: 17. lokakuuta 1980
 Tuottaja(t): Mark Knopfler, Jimmy Iovine
 Tyylilaji: rock
 Kesto: 37.39
 Levy-yhtiö: Vertigo Records
Dire Straitsin muut julkaisut
| Communiqué 1979 | Making Movies 1980 | Love over Gold 1982 |
Making Movies on brittiläisen rockyhtye Dire Straitsin kolmas studioalbumi. Se julkaistiin vuonna 1980. Albumi sisältää muun muassa yhtyeen hitin "Romeo and Juliet". Making Movies nousi Britannian albumilistan neljänneksi.
Kappaleet

"Tunnel of Love" – 8:08
"Romeo and Juliet" – 5:54
"Skateaway" – 6:18
"Expresso Love" – 5:04
"Hand in Hand" – 4:48
"Solid Rock" – 3:19
"Les Boys" – 4:07
Super Metroid

| Super Metroid |
| --- | --- |

Kehittäjä:  Nintendo R&D1
Julkaisija:  Nintendo
Jakelija:  Nintendo eShop
Ohjaaja:  Yoshio Sakamoto
Tuottaja:  Makoto Kanō
Suunnittelija:  Gunpei Yokoi
Säveltäjä:  Kenji Yamamoto  Minako Hamano
Pelisarja:  Metroid
Julkaistu:  huhtikuu 1994
Lajityyppi:  toimintaseikkailupeli
Pelimuoto:  yksinpeli
Ikäluokitus:  CERO: A (kaikenikäisille)  ESRB: Lapsista aikuisille ja kaikenikäisille  PEGI 7  USK 6 
Alusta:  SNES
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK   : 
Super Metroid on Nintendo R&D1:n kehittämä ja Nintendon vuonna 1994 julkaisema Metroid-pelisarjan kolmas osa Super Nintendo Entertainment System -pelikonsolille.
Super Metroid on kaksiulotteinen tasoloikkapeli, jossa on toiminta- ja seikkailupelien ominaisuuksia. Pelin maailma on suunniteltu epälineaariseksi ja on täynnä kätkettyjä alueita, minkä takia alueiden tutkiminen on tärkeässä osassa.
Peliä on usein tunnustettu yhdeksi sarjan parhaimmaksi peliksi Metroid Primen oheella, mutta kuten muiden Metroid -pelien tapaan, sekään ei menestynyt hyvin kotimaassaan Japanissa. Super Metroid on myös harvinaisuus sen pitkän tekoprosessin takia sen ilmestyttyä vähän ennen viidennen konsolisukupolven alkua, minkä takia pelin myynti Euroopassa jäi pieneksi. Osa syyksi on myös sanottu samoihin aikoihin ilmestyneen Donkey Kong Countryn suuri menestys.
Pelaaminen

Pelin edetessä Samuksen tuhotessa useita vihollisia hän pääsee askeleen lähemmäs uusia kykyjä ja varusteita, jotka helpottavat pelaajan matkaa. Osa kyvyistä on jo nähty edellisissä Metroid-peleissä, mutta pääosa kyvyistä on uusia. Vanhoja kykyjä ovat muun muassa Morph Ball (Palloksi muuttuminen, joka mahdollistaa kulkemaan ahtaista paikoista), High Jump Boots (Korkeammat hypyt mahdollistavat kengät) ja Screw Attack (Vihollista vahingoittava sähkökenttä Samuksen ympärillä hypätessä)
Uusia kykyjä ovat Super Missiles (Super-ohjukset, jotka ovat viisi kertaa voimakkaampia kuin tavalliset ohjukset), Charge Beam (Lataussäde, joka kasvattaa säteen tulitehoa), Speed Booster (Nopeamman juoksun mahdollistava kyky), Power Bomb (Voimapommi, joka tuhoaa kaikki peliruudun alueella näkyvät viholliset sekä voimapommipalikat), Gravity Suit (Veden alla normaalin liikkumisen asu), Grabbling Beam (Tartuntasäde, jota voidaan käyttää liaanina ampumalla sillä tartuntapalikkoihin) ja X-Ray Scope (Röntgenkatse).
Juoni

Edellisessä osassa, Metroid 2:ssa, Samus palasi SR-388:sta mukanaan viimeinen - häneen kiintynyt - Metroid-toukka, jota Samus ei hennonnut tuhota. Metroid vietiin tiedemiehille tutkittavaksi. Pian Samus saa ilmoituksen hyökkäyksestä tutkimusasemalle, josta hän löytää Ridleyn, joka ryöstää Metroidin. Asemassa käynnistyy aikasytytys ja Samus pakenee paikalta ennen räjähdystä. Samus seuraa Ridleytä planeetta Zebesiin, missä avaruuspiraatit jatkavat jälleen metroidien tuottamista biologisiksi aseiksi. Samus taistelee avaruuspiraatteja, metroideja sekä neljää avaruuspiraattien komentajaa - Kraidia, Phantoonia, Draygoonia ja Ridleytä - vastaan, ja kohtaa lopulta piraattien johtajan Mother Brainin. Viimeisessä taistelussa Mother Brain on jo vähällä kukistaa Samuksen, mutta viime hetkillä apuun hyökkää nyt valtaviin mittasuhteisiin kasvanut SR-388:n viimeinen metroid, joka on edelleen kiintynyt Samusiin. Metroid imee Mother Brainin elinvoiman ja siirtää sen Samusille, joka saa voimansa takaisin. Mother Brain kuitenkin virkoaa myös ja tuhoaa metroidin. Lopulta Samus tuhoaa Mother Brainin, jolloin Zebesin itsetuhomekanismi käynnistyy. Samus pakenee planeetalta juuri ennen kuin se räjähtää.
Aiheesta muualla

Super Metroid MobyGamesissa (englanniksi)
-pelisarja
| --- | --- |
Pääsarja:   Metroid  II: Return of Samus  Super Metroid  Fusion  Zero Mission  Other M  Samus Returns  Dread 
Prime-sarja:   Metroid Prime  Pinball  Hunters  Prime 2: Echoes  Prime 3: Corruption  Trilogy  Federation Force  Prime 4: Beyond 
Hahmot:   Samus Aran  Ridley  Kraid  Mother Brain  Adam Malkovich  Sylux 
Tapahtumapaikat:   Zebes  SR-388  Tallon IV 
Samus kohtaa yhden pelin päävastuksista, Kraidin.
Tahojärv

| Tahojärv |
| --- | --- |
Valtiot:  Viro
Maakunnat:  Võrumaa
Kunnat:  Võrun kunta
Koordinaatit:  57°54′29″N, 27°30′26″E
Järvinumero:  VEE2129900
Mittaustietoja
Pinnankorkeus:  56,1 m  mpy. 
Rantaviiva:  0,321 km  
Pinta-ala:  0,7 ha  
Suurin syvyys:  10,4 m  
Saaria:  ei saaria 
 fiTahojärv 
Tahojärv  on Virossa Võrumaalla Võrun kunnassa Riihoran kylässä sijaitseva järvi.
Maantietoa

Järven pinta-ala on 0,7 hehtaaria ja se on halkaisijaltaan 100 metriä leveä pyöreä metsäjärvi. Se on 10,4 metriä syvä . Järven rantaviivan pituus on 300 metriä ja järvi on autio. Se sijaitsee 300 metrin päässä Kõvera järvestä, joka on asidotrofinen järvi. Viereinen Väiku järv lienee samanlainen lampi kuin Tahojärv.
Luontoarvoja

Tahojärvi, jolla ei ole tulo- tai laskuojia, saa vetensä järven pohjassa olevista lähteistä ja pintavalunnasta. Vesi on hyvin kirkasta, mutta siinä ei elä kaloja. Järvellä elää majavia.
Vesistösuhteita

Järvi kuuluu Võhandu jõen valuma-alueeseen, jossa se on Rebastemäe ojan valuma-alueella, joka on puolestaan Võhandu jõen sivuhaaran Mädajõen sivu-uoma. Järveen ei ole kaivettu ojia, joten se voi olla umpijärvi. Võhandu jõgi laskee Kuumajärveen, joka siis on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Taika

Taika tai taikuus voi tarkoittaa seuraavia:
taika tai taikuus, kuviteltu yliluonnollisten voimien käyttö
taikatemppujen tekeminen viihdytystarkoituksessa
Taika, naisen etunimi
Taika, suomalainen askartelulehti
Taika-uudistukset, Japanissa vuoden 645 vallankaappauksen jälkeen toteutetut hallinnolliset uudistukset
Museokeskus Taika, vuonna 2022 Hyvinkäälle perustettu museokeskus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Taika”, voi hakea sivunnimihaulla, laajalla sivunnimihaulla tai tekstihaulla.
Suomalaisten haploryhmän tyypit

Suomalaisten haploryhmän tyypit ovat geenitutkimusten mukaan isälinjassa tavallisimmin N1c1, I1 ja R1a, ja äitilinjassa H1f ja U5b. Itä-Suomessa N on I:tä paljon yleisempi. Länsi-Suomessa I:tä N:ää on suunnilleen yhtä paljon. Eri haploryhmät edustavat asutushistorian eri vaiheita.
Suomalaisille tyypillinen N1c1 on tullut Suomeen kaukaa idästä. Läntinen haploryhmä I ja naisten haploryhmät ovat peräisin jääkautisesta Euroopasta. R on tullut Keski-Aasiasta indoeurooppalaisten mukana.
Yleisimmät isälinjat

N1c "Niilo" 58 %
I1d3 "Ivar" (L287) 28 %
R1a "Raul" 7 %
R1b "Robert" 4 %
N on Pohjois-Aasialle tyypillinen. I1 on Skandinavialle, lähinnä Etelä-Ruotsille tyypillinen R1a on itäisille indoeurooppalaisille tyypillinen. R1b on Länsi-Euroopalle ja Italialle tyypillinen.
N1c on yleisin Itä-Suomessa. I1 on yleisin Länsi-Suomessa. R1a1 on yleisin Vaasan seuduilla. R1b on yleisin Vaasan seuduilla ja Etelä-Suomessa.
Itä-Suomessa N1:tä on 71 % ja I1:tä 19,5 %. R:ää on 9 %. Länsi-Suomessa N1:tä on 41 %, I:tä 45 %, R:ää 14 %.
Yleisimmät äitilinjat

H "Helena" 41 %.
U5 (U) "Ursula"  22 %
W "Wilma" 8 %
V "Velda"  6 %
J "Jasmine" 6 %
Lisäksi suomalaisilla naisilla esiintyy ainakin haploryhmiä T, I, K ja X.
H on eurooppalaisille tyypillinen. U5 on yleinen Länsi-Venäjällä. H1 on yleinen Marokossa, Espanjassa, Ranskassa, Saksassa, Baltiassa ja Länsi-Venäjällä. V on yleinen Pohjois-Skandinaviassa ja varsinkin pohjoisessa Länsi-Venäjällä.. W on yleinen Romaniassa.
H on yleisin aivan lännessä ja yleisempi etelässä kuin pohjoisessa. U on erityisen yleinen Pohjois-Suomessa, yleinen Itä-Suomessa ja harvinaisempi Länsi-Suomessa. Myös V on yleisempi pohjoisessa. 
W on suomalaisille tyypillinen haplotyyppi. 
W on yleinen etelä-Suomessa, mutta hieman harvinaisempi läntisimmällä rannikolla.
Naisten haploryhmistä H, V, J ja U ovat R:n jälkeläisiä. X, I ja W ovat N:n jälkeläisiä.
Mitä haploryhmät kertoivat suomalaisten alkuperästä

Haploryhmien mukaan suomalaiset ovat tulleet Suomeen idästä ja lännestä.
Haploryhmä I levittäytyi Lähi-idästä jääkaudella Eurooppaan. I:n pohjoinen haara levittäytyi Skandinaviaan ja Suomeen Tanskan seuduilta jääkauden jälkeen.
N1-mutaatio tapahtui tutkijoiden mukaan Etelä-Kiinassa tai lähialueilla noin 20 000 vuotta sitten. Tämän jälkeen N-ihmiset vaelsivat pohjoiseen. N1c-mutaatio tapahtui Keski-Siperiassa noin 12 000 vuotta sitten. Sen jälkeen N1c-ihmiset vaelsivat Pohjois-Aasiaan
ja levittäytyivät länteen Uralin seuduille ja tulivat sieltä Suomeen. Mm suomensukuisten udmurttien ja hantien perimässä on korkeita N1c-pitoisuuksia. Nenetsien perimässä on paljon tyyppiä N2.
Naisten haploryhmän H oletetaan lähteneen eteläisestä Länsi-Euroopasta.
Suomalaisille tyypillisiä

Nimenomaan Suomessa esiintyy isälinjan N1c1, äitilinjan H1f ja tyyppi W. H1f:n yleisyys on 10 %. Suomessa on äitilinjan haploryhmistä enemmän U, W ja M. U on Suomessa yleisempi kuin Euroopassa keskimäärin.
Suomalaisten ja saamelaisten erot

Sekä suomalaisilla että saamelaisilla on paljon isälinjan itäistä haplotyyppiä N. Saamelaisilla tyyppiä N on 42 %, tyyppiä R1a 21 % , tyyppiä I 31 % ja tyyppiä R1b 6 %. Saamelaisten äitilinjoissa on haplotyyppejä U ja V 90%, kun suomalaisilla vain 20 %. M on saamelaisilla yleisempi kuin itämerensuomalaisilla.
Suomalaisten ja unkarilaisten erot

Vaikka unkarin kieli on suomen sukukieli, se on suomelle kaukaista sukua. Samoin geneettisesti unkarilaiset ja suomalaiset ovat melko erilaisia. Unkarilaisissa näkyy Lähi-idästä ja idästä tulleet kansainvaellukset. Isälinjan tyyppi I kattaa 28 %. R1a 22 %, R1b 30 %. E3b 17 % ja J 3. Unkarilaisilla ja suomalaisilla H on yleinen eurooppalaiseen tapaan, samoin U. Myös V:tä ja W:ta on. Mutta M:n yleisyys on 24 %, J:n 11,6 % ja T:n 10,3 %.
Makigumo

| Makigumo / 巻雲 |
| --- | --- |
 Makigumo

Aluksen vaiheet
Rakentaja:  Fujinagata
Laskettu vesille:  5. marraskuuta 1941
Palveluskäyttöön:  14. maaliskuuta 1942
Poistui palveluskäytöstä:  upotettu 1. helmikuuta 1943
Tekniset tiedot
Uppouma:  2 110 t (standardi) 2 560 t (kuormattu)
Pituus:  119,17 m (kokonaispituus) 117 m (vesiraja)
Leveys:  10,8 m
Syväys:  3,76 m
Koneteho:  52 000 hv
Nopeus:  35 solmua (65 km/h)
Miehistöä:  228
Aseistus
Aseistus:  6 × 127 mm/50 type 3 28 × 25 mm ilmatorjuntatykkiä 4 × 13 mm ilmatorjuntakonekivääriä 8 × 610 mm torpedoputkea 36 × syvyyspommia
Makigumo (jap. 巻雲, makigumo, ’untuvapilvi’) oli keisarillisen Japanin laivaston Yūgumo-luokan hävittäjä toisessa maailmansodassa.
Valmistus

Alus tilattiin Fujinagatalta. Se laskettiin vesille 5. marraskuuta 1941 ja otettiin palvelukseen 14. maaliskuuta 1942 Maizurun telakalla ensimmäisenä päällikkönään Fujita Isamu.
Palvelus

Palvelukseen otettaessa alus liitettiin 10. hävittäjäviirikköön, joka liitettiin 10. huhtikuuta 1. lentolaivaston 10. hävittäjälaivueeseen. Alus suojasi 4.–5. kesäkuuta amiraali Nagumon iskuosastoa Midwayn taistelussa. Aluksen miehistö avusti Kazagumoa pelastamaan lentotukialus Hiryun eloonjääneet, minkä jälkeen vaurioitunut alus upotettiin torpedoimalla. Makigumo vaurioitui lievästi pelastustoimessa.
Alus suojasi 24. kesäkuuta – 7. heinäkuuta Ominaton edustalla olevaa laivastoa. Se siirrettiin 14. heinäkuuta laivueensa mukana Japanin 3. laivastoon. Alus lähti 16. elokuuta Kuresta suojaten laivastoa Trukille. Se suojasi 24. elokuuta amiraali Nagumon iskuosastoa Itäisten Salomonien taistelussa. Alus oli laivaston mukana, kunnes se purjehti 29. syyskuuta – 1. lokakuuta Trukilta Shortlandsiin. Alus kuljetti 3., 6. ja 9. lokakuuta joukkoja Guadalcanalille. Alus lähti 10. lokakuuta Shortlandsilta liittyäkseen Salomonsaarten pohjoispuolella olevaan laivastoon.
Alus suojasi 26. lokakuuta amiraali Aben osastoa Santa Cruz -saarten taistelussa. Alus upotti Akigumon kanssa torpedoimalla Yhdysvaltain laivaston lentotukialus USS Hornetin. Alus suojasi 3.–5. marraskuuta Suzuyaa ja Mayaa Trukilta Shortlandsiin. Alus kuljetti 10. marraskuuta joukkoja Guadalcanalille. Se suojasi 13.–14. marraskuuta amiraali Nishimuran tykistöosastoa Guadalcanalin taistelussa. Alus pelasti 14. marraskuuta Kazagumon kanssa Kinugazan eloonjääneet.
Alus suojasi 16.–17. marraskuuta Chokaita Shortlandsilta Rabauliin, josta se kuljetti joukkoja Bunaan. Alus kuljetti 22. marraskuuta uudelleen joukkoja Bunaan. Se kuljetti 28.–29. marraskuuta joukkoja Bunaan, mutta ilmahyökkäys  keskeytti operaation. Alus kärsi lieviä vaurioita lähelle osuneesta pommista sekä tulipalosta. Makigumo suojasi 16.–21. joulukuuta joukkojenkuljetusalus Kiyozumimarua Rabaulista Wewakille ja takaisin. Alus matkasi 23.–29. joulukuuta Trukilta Japaniin, jossa se siirrettiin telakalle huoltoon.
Palvelukseen palattuaan Makigumo siirtyi 9.–27. tammikuuta 1943 Japanista Trukin ja Rabaulin kautta Shortlandsiin. Alus oli 1. helmikuuta Guadalcanalin taisteluiden jälkeen evakuoimassa sotilaita saarelta, kun se osui miinaan väistellessään Yhdysvaltain laivaston partioveneen hyökkäystä. Räjähdyksessä sai surmansa kolme ja haavoittui seitsemän miehistönjäsentä. Yūgumon miehistö pelasti 237 eloonjäänyttä, yhtenä heistä komentaja Fujitan. Yūgumo upotti torpedoimalla Makigumon, joka upposi noin viisi kilometriä Savon saarelta lounaaseen.
Makiba no shōjo Katri

| Makiba no shōjo Katri |
| --- | --- |
牧場の少女カトリ   (Makiba no shōjo Katri)
Genre: draama 
TV-anime
Ohjaaja: Hiroshi Saitō
Studio: Nippon Animation
Lähetyskanavat: Fuji TV, Japani
Alkuperäinen lähetyskierros: 8. tammikuuta 1984 – 23. joulukuuta 1984
Jaksojen määrä: 49 
Makiba no shōjo Katri (jap. 牧場の少女カトリ, ”Katri, laitumien tyttö”) on animesarja, joka perustuu suomalaisen Auni Nuolivaaran romaaniin Paimen, piika ja emäntä (1936). Sarjaa esitettiin alun perin Japanissa vuonna 1984 osana Nippon Animationin lapsille suunnattua Sekai meisaku gekijōban -sarjaa. Nimikkeen alla on tuotettu myös monia muita piirrossarjoja, jotka perustuvat lastenkirjoihin ympäri maailmaa. Makiba no shōjo Katri -sarjaa ei ole koskaan esitetty tai julkaistu Suomessa.
Sarjan alkuperäismusiikin on säveltänyt Hideki Fuyuki. Sarjan alkutunnuskappaleen "Love With You ~Ai no Present~" ja lopputunnuskappaleen "Kaze no komoriuta" esittää Chie Kobayashi. Sarjassa soi myös Jean Sibeliuksen "Finlandia".
Äänirooleissa

Hitomi Oikawa – Katri Ukonniemi
Toshiko Fujita − Sara Ukonniemi, Katrin äiti
Hisako Kyouda – Ilda, Katrin isoäiti
Kōhei Miyauchi – Uris, Katrin isoisä
Naoki Tatsuta – Abel
Akio Nojima – Teemu Räikkölä
Ikuko Sugita – Ulla Räikkölä
Reiko Suzuki − Anneli
Tsutomu Fujii − Vihtori
Toshiya Ueda – Esko
Kazuhiko Inoue – Akki (Aki) Ranta
Yoku Shioya – Pekka
Tōru Furuya – Martti Härmä
Mahito Tsujimura – Väinö Härmä
Yūko Tsuga – Mari Härmä
Yūko Kobayashi – Helena
Yoshiko Matsuo – Miina
Ikuya Sawaki – Sasha
Rihoko Yoshida – Hanna
Kazue Takahashi – Gunilla
Kumiko Takizawa – Lotta Kuusela
Makoto Kousaka – Klaus Kuusela
Tomomichi Nishimura – Kaarlo Kuusela
Kouichi Hashimoto – Viljami
Satoko Kitō – Aliina
Tomie Kataoka – Henriikka
Minori Matsushima – Sofia Niiranen
Kumiko Minakura, Yuriko Yamamoto – Emilia
Hisashi Katsuta – Elias Lillak
Taeko Nakanishi – Iines Lillak
Reiko Yamada – Selma
Atsuko Mine – Noora
Daisuke Gōri – Salomon
Kazue Ikura – Leo
Reiko Mutō – Kertoja
Aiheesta muualla

Bandain virallinen sivusto sarjasta (Arkistoitu – Internet Archive) (japaniksi)
Katri, Girl of the Meadows Anime News Networkissa (englanniksi)
Makiba no Shōjo Katori Internet Movie Databasessa (englanniksi)
Luettelo YK:n pakkausnumeroista 3501–3600

Alla on esitetty YK:n asettamat kemikaalien sekä teollisten valmisteiden pakkaus- ja kuljetusmerkinnät aineille, joiden YK-numerot ovat 3501–3600.
Aiheesta muualla

ADR:n rekisteri YK-numeroille, viitattu 11.2.2015.
YK:n vaarallisten aineiden kuljetus, viitattu 11.2.2015.
YK:n vaarallisten aineiden kuljetuslista vuodelta 2015, viitattu 1.4.2015.
YK:n vaarallisten aineiden kuljetuslista vuodelta 2013, viitattu 1.4.2015.
Käännös suomeksi
Taifuuni Hagibis

| Hagibis |
| --- | --- |
 9.10.2019
Rantautui::  12.10.2019
Alin paine::  970
Kuolleita::  83
 Taifuunin reitti.  Reittikartan pallot on väritetty Saffirin–Simpsonin asteikon mukaan. 012345
Aiheesta muualla
  Taifuuni Hagibis Commonsissa 
Taifuuni Hagibis oli trooppinen hirmumyrsky Tyynellä valtamerellä. Se rantautui Tokion lähelle Izun niemimaalle 12. lokakuuta. Myrsky on voimakkain maalle osunut myrsky Japanissa vuosikymmeniin. Ainakin 83 kuoli, ja yli 200 loukkaantui. Myrsky sai aikaan mutavyöryjä ja tulvia. Sademääräksi ennustettiin yli 750 mm.
Hagibis oli voimakkaimmillaan ylimmässä luokassa viisi viisiportaisella Saffirin–Simpsonin hurrikaaniasteikolla. Rantautuessaan se oli jo heikentynyt alempaan luokkaan.